'''Den stortyske løsning''' eller '''Stortyskland''' ([[Tysk (sprog)|tysk]] ''Großdetusche Lösung'' el. ''Großdeutschland'') er et begreb, som stammer fra midten af det [[19. århundrede]], hvor [[Tyskland]] bestod af en lang række små og store konge- og fyrstedømmer. I forbindelse med bestræbelserne på at [[Tysklands samling 1871|samle de tyske stater]] gik diskussionen på, om man skulle tilstræbe en stortysk eller en [[Den lilletyske løsning|lilletysk løsning]]. Forskellen var [[Østrig]], som ikke var med i den lilletyske model. Diskussionen må derfor ses på baggrund af den tyske dualisme med de to tyske storstater Østrig og Preussen, der konstant kæmpede om indflydelse i de tyske områder og Centraleuropa. Mens Østrig favoriserede den stortyske løsning, ønskede Preussen en lilletysk løsning uden det [[katolicisme|katolske]] Østrig og med Preussen som den ledende tyske stat. Da [[Østrig-Ungarn]] rummede store områder, som ikke var tysksprogede, ville en stortysk løsning have betydet, at et samlet Tyskland kom til at rumme store sproglige minoritetsgrupper.
Historie